stanford-oval/wikipedia huggingface dataset:
ฐานบินอุดรธานี
ประวัติ > การใช้งานของนาวิกโยธินสหรัฐใช้ในช่วงวิกฤตการณ์ลาว

ในปี พ.ศ. 2504 ฝูงบินที่ 16 ของฐานทัพอากาศนาวิกโยธิน จำนวน 300 นาย ได้เข้าประจำการที่อุดรธานีเพื่อบำรุงรักษาเฮลิคอปเตอร์ที่สนับสนุนกองกำลังกองทัพบกราชอาณาจักรลาวในประเทศลาว
ภายหลังความพ่ายแพ้ของกองทัพบกราชอาณาจักรลาวในยุทธการหลวงน้ำทาเมื่อต้นเดือนพฤษภาคม พ.ศ. 2505 โดยกองทัพประชาชนเวียดนามและกองกำลังปะเทดลาว ปรากฏว่าการรุกรานของคอมมิวนิสต์ทางภาคเหนือของประเทศไทยกำลังใกล้เข้ามา และในวันที่ 15 พฤษภาคม ฝ่ายบริหารเคนเนดี้ได้สั่งให้กองกำลังรบของสหรัฐเข้าโจมตี ซึ่งประเทศไทยจะสกัดกั้นการโจมตี เมื่อวันที่ 18 พฤษภาคม VMA-332 พร้อมด้วย A-4 Skyhawk จำนวน 20 ลำประจำการที่อุดรธานีจากสถานีการบินนาวีชูบิพอยท์ ในฟิลิปปินส์ และเฮลิคอปเตอร์ HMM-261 บินเข้าสู่ฐานทัพ วันที่ 19 พฤษภาคม ส่วนแยกของฝูงบินนาวิกโยธินที่ 1 และ 4 และฝูงบินฐานทัพอากาศนาวิกโยธินที่ 12 ก็เคลื่อนพลเข้าประจำการที่ฐานบินอุดรธานีเช่นกัน  วันที่ 19 พฤษภาคม กลุ่มบังคับบัญชากองพลน้อยรบนอกประเทศนาวิกโยธินที่ 3 และชุดกองพันยกพลขึ้นบกที่ 3 กองพันที่ 9 นาวิกโยธินเริ่มบินเข้ามาจากกรุงเทพมหานครแล้วเคลื่อนกำลังขึ้นเหนือเข้าสู่เมืองหนองคาย นาวิกโยธินสหรัฐได้ทำการฝึกซ้อมภาคสนามกับกองทัพบกไทยและปฏิบัติการพลเมืองกับพลเรือนไทย ในขณะที่กองพันก่อสร้างเคลื่อนที่ทางเรือที่ 10 ซึ่งมาถึงในปลายเดือนพฤษภาคมได้จัดตั้งฐานทัพ ค่ายทหาร และซ่อมแซมอาคารสาธารณะ  ปลายเดือนมิถุนายน HMM-162 ได้มาแทนที่ HMM-261
เมื่อวันที่ 29 มิถุนายน พ.ศ. 2505 ขณะที่สถานการณ์ในประเทศลาวมีเสถียรภาพและเกิดการเจรจาระหว่างประเทศ ฝ่ายบริหารของเคนเนดี้ได้สั่งให้กำลังรบสหรัฐทั้งหมดเริ่มถอนตัวออกจากประเทศไทย วันที่ 1 กรกฎาคม VMA-322 ออกเดินทางจากอุดรไปยังชูบิพอยท์ ขณะที่ HMM-162 บินไปยังกรุงเทพมหานคร และขนส่งกองกำลังนาวิกโยธินจำนวน 3/9 ส่วนออกไป ในวันที่ 6 กรกฎาคม มีนาวิกโยธินไม่ถึง 1,000 นายประจำการอยู่ที่อุดรธานี ความตกลงระหว่างประเทศว่าด้วยความเป็นกลางของลาวลงนามเมื่อวันที่ 23 กรกฎาคม พ.ศ. 2505 ต่อจากนั้นนาวิกโยธินที่เหลือเริ่มถอนกำลังโดยหน่วยรบทั้งหมดถอนกำลังออกจากอุดรธานีในวันที่ 31 กรกฎาคม
ประวัติ > การใช้งานของกองทัพอากาศสหรัฐระหว่างสงครามเวียดนาม

ในช่วงสงครามเวียดนาม ฐานบินแห่งนี้เคยเป็นกองบัญชาการในแนวหน้าของกองทัพอากาศสหรัฐตั้งแต่ปี พ.ศ. 2507 ถึง พ.ศ. 2519
ประวัติ > การใช้งานของกองทัพอากาศสหรัฐระหว่างสงครามเวียดนาม > การใช้งานของที่ปรึกษากองทัพอากาศสหรัฐ (พ.ศ. 2507–2509)

หน่วยชุดแรกกองทัพอากาศสหรัฐที่ได้รับมอบหมายให้มาประจำการที่ฐานบินอุดรธานี คือ หน่วยแยกสื่อสาร จากกลุ่มสื่อสารเคลื่อนที่ที่ 1 ซึ่งตั้งอยู่ที่ฐานทัพอากาศคลาร์ก ประเทศฟิลิปปินส์ ในฤดูร้อนปี พ.ศ. 2507 หน่วยถาวรของกองทัพอากาศสหรัฐหน่วยแรกที่ได้รับมอบหมายให้มาประจำการที่ฐานบินอุดรธานี คือ ฝูงบินฐานทัพอากาศที่ 333 ดี ในเดือนตุลาคม พ.ศ. 2507 ก่อนการจัดตั้งฝูงบิน เจ้าหน้าที่สนับสนุน ได้รับการฝึกฝนโดยเจ้าหน้าที่ประจำการชั่วคราวจากกลุ่มยุทธวิธีที่ 35 ณ ฐานทัพอากาศดอนเมือง ฝูงบินฐานทัพอากาศที่ 333 ดี อยู่ภายใต้การบังคับบัญชาและการควบคุมของทัพอากาศที่ 13
ในวันที่ 18 กรกฎาคม พ.ศ. 2508 ฝูงบินฐานทัพอากาศที่ 333 ได้รับการกำหนดให้เป็นกลุ่มสนับสนุนการรบที่ 6232 (CSG) หน่วยนี้ยังอยู่ภายใต้การบังคับบัญชาและการควบคุมของทัพอากาศที่ 13 และกองบินขับไล่ทางยุทธวิธีที่ 6234 ซึ่งเป็นกองบินชั่วคราวที่ฐานบินโคราช ในเดือนกรกฎาคม พ.ศ. 2508 กองบินขับไล่ทางยุทธวิธีที่ 6234 เป็นกองบินทางยุทธวิธีเพียงแห่งเดียวในประเทศไทย
การก่อตั้งรูปขบวนที่ 6232 ดี ที่ฐานบินอุดรธานีเกิดขึ้นเนื่องจากการขยายโครงการของกองทัพอากาศสหรัฐ ในการเพิ่มบุคลากรที่ได้รับมอบหมาย และความต้องการในการสนับสนุนฐานที่เพิ่มขึ้น บุคลากรส่วนใหญ่ที่อุดรธานีส่วนใหญ่ก่อนการก่อตั้งกลุ่มเป็นผู้ที่ได้รับการมอบหมายหน้าที่ชั่วคราว (TDY) ไม่นานก่อนที่กลุ่มจะเริ่มภารกิจ มีการประจำการบุคลากรถาวรของหน่วยอย่างค่อยเป็นค่อยไปเพื่อแทนที่บุคลากรชั่วคราว ในวันที่ 15 พฤศจิกายน พ.ศ. 2508 กลุ่มสนับสนุนการรบที่ 6232 ได้รับมอบหมายให้รายงานตรงต่อรองผู้บัญชาการกองพลบินที่ 2 ทัพอากาศที่ 13 แทนที่จะรายงานตรงต่อผู้บัญชาการทัพอากาศที่ 13 กลุ่มสนับสนุนการรบที่ 6232 ได้รับการกำหนดให้เป็นกลุ่มสนับสนุนการรบที่ 630 เมื่อวันที่ 8 เมษายน พ.ศ. 2509 โดยมีหน้าที่รายงานต่อรองผู้บัญชาการ ทัพอากาศที่ 7 และทัพอากาศที่ 13 (7/13AF) ซึ่งมีกองบัญชาการอยู่ที่ฐานบินอุดรธานี
ฝูงบินที่ทราบกันว่าประจำการอยู่ที่อุดรธานีคือฝูงบินลาดตระเวนทางยุทธวิธีที่ 45 ซึ่งประจำการอยู่ที่เมืองนาฮา เอบี โอกินาวะ พร้อมด้วยกองพลบินที่ 39 (1 พฤศจิกายน พ.ศ. 2508 – 15 สิงหาคม พ.ศ. 2509) พร้อมด้วย อาร์เอฟ-101 วูดู และฝูงบินขับไล่ทางยุทธวิธีที่ 555 เช่นกัน ซึ่งประจำอยู่ที่ นาฮา เอบี (25 กุมภาพันธ์ พ.ศ. 2509 – 25 กรกฎาคม พ.ศ. 2509) ประจำการเครื่องบิน เอฟ-4 แฟนทอม 2
ประวัติ > การใช้งานของกองทัพอากาศสหรัฐระหว่างสงครามเวียดนาม > กองบินลาดตระเวนทางยุทธวิธีที่ 432

ในวันที่ 18 กันยายน พ.ศ. 2509 กองบินลาดตระเวนทางยุทธวิธีที่ 432 (TRW) ได้เริ่มปฏิบัติการ และกลุ่มสนับสนุนการรบที่ 630 ถูกจัดตำแหน่งอยู่ใต้กองบินใหม่และกำหนดกลุ่มสนับสนุนการรบที่ 432 ขึ้นมาใหม่ ดำเนินการลาดตระเวนทางยุทธวิธีรบและเพิ่มปฏิบัติการรบทางยุทธวิธีในเดือนตุลาคม พ.ศ. 2510 โดยช่วงแรกจะใช้เครื่องบินรบในการลาดตระเวนทางอากาศในการรบและใช้เครื่องบินลับปกปิดตัวตนเป็นรูปแบบการลาดตระเวนที่ไม่มีอาวุธ ต่อมาได้บินปฏิบัติการโจมตี ซึ่งกองบินขับไล่สามารถทำลายเครื่องบินของข้าศึกจำนวนมาก โดยเครื่องบิน 36 ลำสามารถยืนยันชัยชนะทางอากาศในระหว่างวันที่ 17 ธันวาคม พ.ศ. 2510 ถึง 8 มกราคม พ.ศ. 2516 นอกจากนี้ ยังใช้เครื่องบินกันชิป AC-47D Spooky เพื่อป้องกันภัยทางอากาศของด่านหน้าที่เป็นพันธมิตรกันในฝ่ายลาวตั้งแต่เดือนมิถุนายน พ.ศ. 2512 ถึงมิถุนายน พ.ศ. 2513 การยุติการสู้รบในเวียดนามเกิดขึ้นในปีมกราคม ลาวในเดือนกุมภาพันธ์ และกัมพูชาในเดือนสิงหาคม พ.ศ. 2516
กองบินยังคงประจำการอยู่ในเอเชียตะวันออกเฉียงใต้เพื่อการลาดตระเวนและการฝึกตามปกติเพื่อรักษาความสามารถในการรบ โดยเปลี่ยนการกำหนดภารกิจจากการลาดตระเวนเป็นเครื่องบินขับไล่ในเดือนพฤศจิกายน พ.ศ. 2517 กองบินสนับสนุนปฏิบัติการอีเกิ้ลพูล (Operation Eagle Pull) ในการอพยพของกำลังพลสหรัฐจากกรุงพนมเปญ ประเทศกัมพูชา เมื่อวันที่ 12 เมษายน พ.ศ. 2518 และปฏิบัติการฟรีเควียนท์วินด์ (Operation Frequent Wind) ในการอพยพกำลังพลสหรัฐและเวียดนามใต้ออกจากไซง่อนเมื่อวันที่ 29 เมษายน พ.ศ. 2518 ตั้งแต่วันที่ 13 ถึง 15 พฤษภาคม พ.ศ. 2518 กองบินมีบทบาทสำคัญในการค้นหา เอสเอส มายาเกวซ และในการปฏิบัติการทางทหารที่เกี่ยวข้องกับการกู้คืนเรือพาณิชย์ของสหรัฐและลูกเรือจากกัมพูชา กองบินถูกยุติบทบาทออกจากการปฏิบัติงานทั้งหมดในวันที่ 30 พฤศจิกายน และถูกยุติปฏิบัติการที่ฐานบินอุดรธานีเมื่อวันที่ 23 ธันวาคม พ.ศ. 2518
กองบินลาดตระเวนทางยุทธวิธีที่ 432 เป็นหน่วยที่มีขนาดหลากหลายที่สุดในกองทัพอากาศสหรัฐ
ฝูงบินของกองบินลาดตระเวนทางยุทธวิธีที่ 432 ประกอบไปด้วย
ประวัติ > การใช้งานของกองทัพอากาศสหรัฐระหว่างสงครามเวียดนาม > ฝูงบินลาดตระเวนทางยุทธวิธี

ฝูงบินลาดตระเวนทางยุทธวิธีที่ 20: ประจำการ 18 กันยายน พ.ศ. 2509 – 1 พฤศจิกายน พ.ศ. 2510 (อาร์เอฟ-101ซี)
แทนที่โดย ฝูงบินลาดตระเวนทางยุทธวิธีที่ 14: ประจำการ 28 ตุลาคม พ.ศ. 2510 – 30 มิถุนายน พ.ศ. 2518 (อาร์เอฟ-4ซี)
ฝูงบินลาดตระเวนทางยุทธวิธีที่ 11: ประจำการ 25 ตุลาคม พ.ศ. 2509 – 10 พฤศจิกายน พ.ศ. 2513 (อาร์เอฟ-4ซี)
ฝูงบินทั้งสามนี้คิดเป็นมากกว่า 80% ของกิจกรรมการลาดตระเวนทั้งหมดเหนือน่านฟ้าเวียดนามเหนือ
ประวัติ > การใช้งานของกองทัพอากาศสหรัฐระหว่างสงครามเวียดนาม > ฝูงบินขับไล่ทางยุทธวิธี

นอกเหนือจากการลาดตระเวนแล้ว 432 ดี ยังมีส่วนประกอบฝูงบินขับไล่ทางยุทธวิธี ประกอบไปด้วย
ฝูงบินขับไล่ทางยุทธวิธีที่ 435: ประจำการ 5 มิถุนายน - 23 กรกฎาคม พ.ศ. 2509 (เอฟ-104ซี)
ฝูงบินขับไล่ทางยุทธวิธีที่ 13: ประจำการ 21 ตุลาคม พ.ศ. 2510 – 30 มิถุนายน พ.ศ. 2518 (เอฟ-4ซี/ดี)
ฝูงบินขับไล่ทางยุทธวิธีที่ 555: ประจำการ 28 พฤษภาคม พ.ศ. 2511 – 5 กรกฎาคม พ.ศ. 2517 (เอฟ-4ดี)
ประวัติ > การใช้งานของกองทัพอากาศสหรัฐระหว่างสงครามเวียดนาม > ฝูงบินปฏิบัติการพิเศษ

ฝูงบินบัญชาการและควบคุมทางอากาศที่ 7: ประจำการ 31 ตุลาคม พ.ศ. 2511 – 30 เมษายน พ.ศ. 2515 (ซี-130)
ฝูงบินปฏิบัติการพิเศษที่ 4: ประจำการ 29 ตุลาคม พ.ศ. 2515 – 23 ธันวาคม พ.ศ. 2518 หมายเหตุ: วันที่อาจจะไม่สอดคล้องกับการยุติการปฏิบัติการวันที่ 29 ธันวาคม พ.ศ. 2513 (เอซี-47ดี จำนวน 3 ลำ,ซี-47 จำนวน 4 ลำ, เอซี-119จี จำนวน 1 ลำ)
ในปี พ.ศ. 2510 หรือก่อนหน้านั้น เที่ยวบินปรับเปลี่ยนสภาพอากาศของกองทัพอากาศสหรัฐ มีต้นกำเนิดมาจากกลุ่มปฏิบัติการพิเศษที่ฐานบินอุดรธานี มีเครื่องบินซี‐130 ไม่เกิน 4 ลำ และโดยปกติจะมีเพียง 2 ลำเท่านั้นที่ได้รับมอบหมายให้ประจำการในส่วนต้องห้ามของฐานบิน ภารกิจของพวกเขาคือสร้างฝนตกเหนือเวียดนามเหนือ ลาว และเวียดนามใต้ เพื่อขัดขวางการขนส่งและการปฏิบัติการทางยุทธวิธีของศัตรู
แต่ปลายปี พ.ศ. 2513 ฐานบินอุดรธานีถูกดึงมาเป็นส่วนหนึ่งของการถอนตัวของสหรัฐทั้งหมดจากสงครามเวียดนาม
ในวันที่ 5 พฤศจิกายน พ.ศ. 2513 ฝูงบินลาดตระเวนทางยุทธวิธีที่ 11 ได้ถูกย้ายไปวางกำลังที่ฐานทัพอากาศชอว์ เซาท์แคโรไลนา เป็นการสิ้นสุดของกองบินลาดตระเวนทางยุทธวิธีที่ 432
เมื่อวันที่ 29 ธันวาคม พ.ศ. 2513 ฝูงบินปฏิบัติการพิเศษที่ 4 ยุติการปฏิบัติงาน โดยเครื่องบินถูกย้ายไปยังกองทัพอากาศสาธารณรัฐเวียดนาม
เมื่อวันที่ 15 เมษายน พ.ศ. 2515 ฝูงบินบัญชาการและควบคุมทางอากาศที่ 7 พร้อมด้วย ซี-130 ได้ถูกย้ายไปยังฐานบินโคราช
ประวัติ > การใช้งานของกองทัพอากาศสหรัฐระหว่างสงครามเวียดนาม > การเสริมกำลังในปี พ.ศ. 2515

ในปี พ.ศ. 2515 อัตราของเครื่องบินขับไล่ทางยุทธวิธีได้รับการเพิ่มอัตราที่อุดรธานี โดยส่งฝูงบินประจำภาคพื้นทวีปของกองบัญชาการยุทธวิธีทางอากาศของสหรัฐ เพื่อตอบสนองต่อการรุกอีสเตอร์ของเวียดนามเหนือ ระหว่างปฏิบัติการไลน์แบ็คเกอร์ ช่วงเดือนพฤษภาคมถึงตุลาคม พ.ศ. 2515 กองบินลาดตระเวนทางยุทธวิธีที่ 432 มีฝูงบิน เอฟ-4 จำนวน 7 ลำที่ได้รับมอบหมายหรือประจำการ ทำให้เป็นกองบินที่ใหญ่ที่สุดในกองทัพอากาศสหรัฐที่ถูกส่งไปอุดรธานี ได้แก่
ฝูงบินขับไล่ทางยุทธวิธีที่ 523 ดี: ประจำการ 9 เมษายน พ.ศ. 2515 – 25 ตุลาคม พ.ศ. 2515 (เอฟ-4ดี)
ฝูงบินขับไล่ทางยุทธวิธีที่ 58: ประจำการ 9 พฤษภาคม พ.ศ. 2515 – 14 ตุลาคม พ.ศ. 2515 (เอฟ-4อี)
ฝูงบินขับไล่ทางยุทธวิธีที่ 308: ประจำการ 9 พฤษภาคม พ.ศ. 2515 – 29 กรกฎาคม พ.ศ. 2515 (เอฟ-4อี)
แทนที่โดย ฝูงบินขับไล่ทางยุทธวิธีที่ 307: ประจำการ 29 กรกฎาคม พ.ศ. 2515 – 28 ตุลาคม พ.ศ. 2515 (เอฟ-4อี)
หน่วยแยกที่ 1, ฝูงบินขับไล่อาวุธที่ 414: ประจำการ มิถุนายน 2515 – ปลายปี 2515
ฝูงบินขับไล่ทางยุทธวิธีที่ 421: ประจำการ 31 ตุลาคม พ.ศ. 2515 – 23 ธันวาคม พ.ศ. 2518 (เอฟ-4อี)
 (โอนมาจากกองบินขับไล่ทางยุทธวิธีที่ 366 ฐานบินตาคลี)
ด้วยการลงนามในสนธิสัญญาสันติภาพปารีสเมื่อวันที่ 27 มกราคม พ.ศ. 2516 ฝูงบิน เอฟ-4 ส่วนใหญ่ที่เข้าร่วมในการทัพเมื่อปี พ.ศ. 2515 กลับคืนสู่ฐานบินต้นสังกัดของตน ส่งผลให้จำนวนบุคลากรและเครื่องบินของกองทัพอากาศสหรัฐที่ฐานบินอุดรธานีก็ลดลงตามไปด้วย
ฝูงบินขับไล่ทางยุทธวิธีที่ 421 ถูกถ่ายโอนไปยังกองบินขับไล่ทางยุทธวิธีที่ 388 ที่ฐานทัพอากาศฮิลล์ รัฐยูทาห์เมื่อวันที่ 23 ธันวาคม พ.ศ. 2518
ฝูงบินขับไล่ทางยุทธวิธีที่ 555 ได้รับการมอบหมายให้กับกองบินขับไล่ทางยุทธวิธีที่ 55 ที่ฐานทัพอากาศลุค รัฐแอริโซนาในเดือนกรกฎาคม พ.ศ. 2517
ภายในปี พ.ศ. 2518 ความสัมพันธ์ระหว่างวอชิงตันและกรุงเทพลดถอยลง รัฐบาลไทยต้องการให้กองทัพอากาศสหรัฐออกจากประเทศไทยภายในสิ้นปี โดยพาเลซไลท์นิ่ง (Palace Lightning) เป็นแผนการที่กองทัพอากาศสหรัฐจะถอนกองกำลังและเครื่องบินของตนออกจากประเทศไทย
ฝูงบินขับไล่ยุทธวิธีที่ 13 ยุติสถานะในเดือนมิถุนายน พ.ศ. 2518
ฝูงบินลาดตระเวนทางยุทธวิธีที่ 14 ยุติสถานะในเดือนมิถุนายน พ.ศ. 2518
กองบินลาดตระเวนทางยุทธวิธีที่ 423ดี ยุติบทบาทเมื่อวันที่ 23 ธันวาคม พ.ศ. 2518 และบุคลากรกองทัพอากาศสหรัฐชุดสุดท้ายออกจากจังหวัดอุดรธานีในเดือนมกราคม พ.ศ. 2519 ฐานบินอุดรธานีถูกส่งมอบให้กับทางการไทย ปัจจุบันดำเนินการโดยกองทัพอากาศไทย โดยมีเครื่องบินจากกองบิน 23 ประจำการอยู่
ประวัติ > การใช้งานของกองทัพอากาศสหรัฐระหว่างสงครามเวียดนาม > การโจมตีของแซปเปอร์

26 กรกฎาคม พ.ศ. 2511: ชุดกำลังพลมากกว่า 25 นายพร้อมอาวุธอัตโนมัติเข้าโจมตีฐานบินอุดรธานี สร้างเสียหายอย่างรุนแรงต่อเครื่องบิน C-141 และ F-4D ของสหรัฐ และสังหารเจ้าหน้าที่รักษาความปลอดภัยไทยหนึ่งนายและหัวหน้าลูกเรือ C-141
3 ตุลาคม พ.ศ. 2515: กลุ่มกองโจรเจ็ดคนพยายามโจมตี โดยมีผู้เสียชีวิตสามคนและถูกจับหนึ่งคน เจ้าหน้าที่รักษาความปลอดภัยฝ่ายไทยเสียชีวิต 1 ราย
ประวัติ > คุกลับ

บีบีซี รายงานว่า ฐานบินดังกล่าวเป็นที่ตั้งของคุกลับซีไอเอ (CIA black site) ซึ่งคนวงในรู้จักกันในชื่อ "สถานที่กักกันสีเขียว" (Detention Site Green) ซึ่งใช้ในการสอบปากคำ อาบู ซูไบดาห์ ชาวปาเลสไตน์วัย 31 ปีที่เกิดในซาอุดีอาระเบีย ซึ่งเชื่อว่าเป็นหนึ่งในร้อยโทคนสนิทชั้นสูงของ อุซามะฮ์ บิน ลาดิน ในเดือนธันวาคม พ.ศ. 2557 คณะกรรมการคัดเลือกข่าวกรองวุฒิสภาสหรัฐอเมริกา (SSCI) ตีพิมพ์บทสรุปผู้บริหารของรายงานลับความยาว 6,000 หน้าเกี่ยวกับเทคนิคของซีไอเอ รายงานดังกล่าวอ้างว่าเจ้าหน้าที่อาวุโสของไทยอย่างน้อยแปดคนทราบเกี่ยวกับสถานที่ลับดังกล่าว สถานที่ดังกล่าวถูกปิดในเดือนธันวาคม พ.ศ. 2545 ประเทศไทยได้ปฏิเสธการมีอยู่ของสถานที่ดังกล่าว ในขณะที่รัฐบาลสหรัฐก็ไม่ได้ยืนยันหรือปฏิเสธการมีอยู่ของคุกลับดังกล่าว
รายงานก่อนหน้านี้กล่าวหาว่าสถานีถ่ายทอดเสียงของวิทยุเสียงอเมริกาในอำเภอบ้านดุง จังหวัดอุดรธานี เป็นคุกลับของซีไอเอ รายงานอีกฉบับระบุว่าสถานีรามสูรอาจเป็นคุกลับ
ประวัติ > อุบัติเหตุและเหตุการณ์ต่าง ๆ

วันที่ 10 เมษายน พ.ศ. 2513 เวลา 14.00 น. เครื่องบินกองทัพอากาศสหรัฐ อาร์เอฟ-4ซี ที่ได้รับความเสียหายจากการสู้รบซึ่งกลับมาจากภารกิจลาดตระเวนเหนือลาว ร่อนลงที่ฐานทัพ และสร้างความเสียหายอาคารที่พักของเจ้าหน้าที่เก้านาย รถพ่วงของเจ้าหน้าที่หนึ่งนาย และอาคารวิทยุหนึ่งแห่ง ส่งผลให้มีผู้เสียชีวิต 9 นาย
ประวัติ > หลังการถอนกำลังของสหรัฐ

ในปี พ.ศ. 2518 หลังจากกองทัพอากาศถอนกำลังออกจากฐานบินอุดรธานีแล้ว ในช่วงเวลาเดียวกันประเทศไทยกำลังประสบปัญหาจากลัทธิคอมมิวนิสต์ประกอบกับการเปลี่ยนแปลงการปกครองในประเทศเพื่อนบ้าน กองทัพอากาศจึงเห็นสมควรให้จัดวางกำลังทางอากาศถาวร จึงได้รับความเห็นชอบจากรัฐบาลให้แปรสภาพหน่วยจากฐานบินยกขึ้นเป็นกองบิน 23 และได้รับการสถาปนาขึ้นเป็นกองบิน 23 อย่างเป็นทางการในปี พ.ศ. 2520 และได้ปฏิบัติการทางอากาศในเหตุการณ์ต่าง ๆ ทั้งการก่อการกำเริบคอมมิวนิสต์ในประเทศไทย กรณีพิพาทชายแดน และสงครามร่มเกล้าในปี พ.ศ. 2531
ต่อมาในปี พ.ศ. 2533 กรมการบินพลเรือนได้จัดซื้อที่ดินจำนวน 400 ไร่ บริเวณตำบลนาดีเพื่อสร้างอาคารผู้โดยสารและหอบังคับการบินเพิ่มเติมพร้อมลานจอดเครื่องบิน และเปิดให้บริการเที่ยวบินเชิงพาณิชย์ ซึ่งสามารถรองรับเครื่องบินแบบแอร์บัส เอ 320 และขยายความกว้างทางวิ่งจากเดิม 38 เมตรเป็น 45 เมตร
ในปี พ.ศ. 2547 รัฐบาลไทย โดยกระทรวงกลาโหมได้อนุญาตให้ประเทศสิงคโปร์เช่าพื้นที่ในฐานบินอุดรธานีเป็นฐานบินของกองทัพอากาศสิงคโปร์เป็นระยะเวลา 15 ปี เพื่อแลกกับเครื่องบิน เอฟ-16 เอ/บี มือสองจำนวน 7 ลำ
บทบาทและปฏิบัติการ > กองทัพอากาศไทย

ฐานบินอุดรธานี เป็นที่ตั้งหลักของกองบิน 23 กองทัพอากาศไทยในการปฏิบัติการในพื้นที่ภาคตะวันออกเฉียงเหนือตอนบน รวมถึงเป็นฐานบินปฏิบัติการหน้าที่มีอากาศยานประจำการ และการปฏิบัติการตามภารกิจที่กองทัพอากาศได้กำหนด ประกอบไปด้วย 1 ฝูงบิน คือ
ฝูงบิน 231 เป็นฝูงบินประจำการเครื่องบินโจมตีแบบที่ 7 ดาโซ/ดอร์เนียร์แอลฟาเจ็ต-เอ
กองพันทหารอากาศโยธิน กองบิน 23 เป็นกำลังกองรักษาการณ์ฐานบินอุดรธานีหลักในการป้องกันฐานบิน
และส่วนสนับสนุนอื่น ๆ ได้แก่ กองบังคับการ, แผนกการเงิน, แผนกสนับสนุนการบิน, กองเทคนิค, แผนกขนส่ง, แผนกช่างโยธา, โรงพยาบาลกองบิน, แผนกพลาธิการ, แผนกสวัสดิการ, ฝ่ายคลังพัสดุรวมการ และกองร้อยทหารสารวัตร
บทบาทและปฏิบัติการ > หน่วยปฏิบัติการฝนหลวงจังหวัดอุดรธานี

ศูนย์ปฏิบัติการฝนหลวงภาคตะวันออกเฉียงเหนือตอนบน กรมฝนหลวงและการบินเกษตร ได้ใช้ฐานบินอุดรธานีในการปฏิบัติการฝนหลวงในพื้นที่จังหวัดอุดรธานีและภาคตะวันออกเฉียงเหนือตอนบน โดยมีอากาศยานแบบต่าง ๆ ของกรมฝนหลวงและการบินเกษตรหมุนเวียนกันมาประจำการ เช่น คาซา ซีเอ็น-235
บทบาทและปฏิบัติการ > กรมท่าอากาศยาน

ท่าอากาศยานนานาชาติอุดรธานี ได้ใช้พื้นที่และทางวิ่งของฐานบินอุดรธานีในการให้บริการเชิงพาณิชย์
หน่วยในฐานบิน > กองทัพอากาศไทย > กองบิน 23

ฝูงบิน 231 – ดาโซ/ดอร์เนียร์แอลฟาเจ็ต-เอ
หน่วยในฐานบิน > กองทัพอากาศไทย > กองบิน 2

ฝูงบิน 203 (ที่ตั้งลพบุรี)
หน่วยบิน 2038 – ยูโรคอปเตอร์ อีซี 725
หน่วยในฐานบิน > กองทัพอากาศไทย > ฐานปฏิบัติการฝนหลวง กองบิน 23

หน่วยบินปฏิบัติภารกิจฝนหลวงกองทัพอากาศ
หน่วยในฐานบิน > กองทัพอากาศสิงคโปร์

หน่วยบินแยกกองทัพอากาศสิงคโปร์ – เอฟ-16 ซี/ดี
หน่วยในฐานบิน > กรมฝนหลวงและการบินเกษตร > ศูนย์ปฏิบัติการฝนหลวงภาคตะวันออกเฉียงเหนือตอนบน

หน่วยปฏิบัติการฝนหลวงจังหวัดอุบลราชธานี – คาซา ซีเอ็น-235
หน่วยในฐานบิน > กรมท่าอากาศยาน

ท่าอากาศยานนานาชาติอุดรธานี
สิ่งอำนวยความสะดวก

ฐานบินอุดรธานีมีเนื้อที่ประมาณ 3,501 ไร่ ประกอบไปด้วยพื้นที่ 2 ส่วนด้วยกัน คือ พื้นที่ฐานบินของกองทัพอากาศ และพื้นที่พลเรือนของท่าอากาศยานนานาชาติอุดรธานี
สิ่งอำนวยความสะดวก > ลานบิน

ฐานบินอุดรธานีประกอบไปด้วยทางวิ่งความยาว 3,048 เมตร (10,000 ฟุต) ความกว้าง 45 เมตร (148 ฟุต) อยู่เหนือจากระดับน้ำทะเล 579 ฟุต (176 เมตร) ทิศทางรันเวย์คือ 12/30 หรือ 117.69° และ 297.68° พื้นผิวแอสฟอลต์คอนกรีต
สิ่งอำนวยความสะดวก > โรงพยาบาลกองบิน 23

โรงพยาบาลกองบิน 23 เป็นโรงพยาบาลในกองบิน 23 อยู่ภายใต้สังกัดกรมแพทย์ทหารอากาศ กระทรวงกลาโหม ประกอบด้วยเตียงผู้ป่วยขนาด 30 เตียง สำหรับตรวจรักษาข้าราชการทหาร ลูกจ้าง พนักงาน ครอบครัว และประชาชนบริเวณกองบิน และดำเนินการด้านเวชศาสตร์ป้องกันและเวชศาสตร์การบิน
การฝึกซ้อมรบ

ฐานบินอุดรธานี เป็นฐานบินที่ถูกใช้ในการฝึกซ้อมการรบทางอากาศกับนานาประเทศพันธมิตรของประเทศไทย ทั้งการฝึกผสมโคปไทเกอร์ (Cope Tiger) ระหว่างกองทัพอากาศไทย กองทัพอากาศสิงคโปร์และกองทัพอากาศสหรัฐ และการฝึกผสม ฟอลคอน สไตรก์ (Falcon Strike) ระหว่างกองทัพอากาศไทยและกองทัพอากาศจีน
จากการฝึกซ้อมรบนี้เองทำให้เกิดข้อร้องเรียนจากประชาชนในพื้นที่ว่าได้รับมลภาวะทางเสียง โดยตรวจวัดได้ในระดับ 64 เดซิเบล และระดับสูงกว่า 100 เดซิเบล ทำให้กองทัพอากาศวางแผนที่จะย้ายการฝึกซ้อมรบไปยังฐานบินน้ำพอง จังหวัดขอนแก่น ในช่วงปี พ.ศ. 2568 - 2569
ดูเพิ่ม

กองทัพอากาศสหรัฐในประเทศไทย
ทัพอากาศแปซิฟิก
ทัพอากาศที่ 7
ทัพอากาศที่ 13
กองบิน 23 อุดรธานี
คุกลับ
บรรณานุกรม

Endicott, Judy G. (1999) Active Air Force wings as of 1 October 1995; USAF active flying, space, and missile squadrons as of 1 October 1995. Maxwell AFB, Alabama: Office of Air Force History. CD-ROM.
Glasser, Jeffrey D. (1998). The Secret Vietnam War: The United States Air Force in Thailand, 1961–1975. McFarland & Company. ISBN 0-7864-0084-6.
Martin, Patrick (1994). Tail Code: The Complete History of USAF Tactical Aircraft Tail Code Markings. Schiffer Military Aviation History. ISBN 0-88740-513-4.
USAAS-USAAC-USAAF-USAF Aircraft Serial Numbers—1908 to present เก็บถาวร 2009-01-30 ที่ เวย์แบ็กแมชชีน
The Royal Thai Air Force (English Pages)
Royal Thai Air Force – Overview
Udorn Royal Thai Air Force Base
| ด ค ก กองทัพอากาศสหรัฐในประเทศไทย  |
| --- | --- | --- |
| ฐานทัพอากาศ (ฐานบิน) |  ดอนเมือง  โคราช  นครพนม  ตาคลี  อู่ตะเภา  อุบล  อุดร  |  |
| กองบิน |  ขับไล่ทางยุทธวิธีที่ 8  ขับไล่ทางยุทธวิธีที่ 49  ปฏิบัติการพิเศษที่ 56  ยุทธศาสตร์ที่ 307  ขับไล่ทางยุทธวิธีที่ 347  ขับไล่ทางยุทธวิธีที่ 354  ขับไล่ทางยุทธวิธีที่ 355  366  ขับไล่ทางยุทธวิธีที่ 388  432  ขับไล่ทางยุทธวิธีที่ 474  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
กองบัญชาการแอร์อเมริกาที่ฐานบินอุดรธานีในปี พ.ศ. 2510
ประตูหลัก ฐานบินอุดรธานี พ.ศ. 2516
อาร์เอฟ-4ซี ของฝูงบินลาดตระเวนทางยุทธวิธีที่ 14
แมคดอนเนลล์ ดักลาส เอฟ-4 แฟนทอม 2 หมายเลข 65-0683 แห่งฝูงบินขับไล่ทางยุทธวิธีที่ 555, 20 มกราคม พ.ศ. 2515
Douglas C/AC-47B-45-DK Skytrain Gunship หมายเลข 45-0010 ของหน่วยปฏิบัติการพิเศษที่ 4 – มิถุนายน 1970
อาคารลานจอดเครื่องบินของกองบิน 23 ในฐานบินอุดรธานี
แอลฟาเจ็ตของฝูงบิน 231 ขณะร่วมการฝึกผสมโคปไทเกอร์ 2003 ที่ฐานบินโคราช
เครื่องบิน เอฟ-16ดี ของกองทัพอากาศสิงคโปร์ที่ประจำการอยู่ที่ฐานบินอุดรธานี
เอ-10 กองทัพอากาศสหรัฐขณะทำการฝึกผสมโคปไทเกอร์ 2013 ที่ฐานบินอุดรธานี
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองสงขลา, อำเภอจะนะ, อำเภอสทิงพระ, อำเภอเทพา, อำเภอระโนด และกิ่งอำเภอกระแสสินธุ์
| ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> % | ผลการเลือกตั้งสมาชิกสภาผู้แทนราษฎร เขต 1 จังหวัดสงขลา> ± |
| --- | --- | --- | --- | --- | --- |
|  | กิจสังคม  | พันตำรวจโท เปรม รุจิเรข  (4) | 46,971 |  |  |
|  | ประชาธิปัตย์   | อำนวย สุวรรณคีรี (1)* | 43,073 |  |  |
|  | ประชาธิปัตย์   | สงบ ทิพย์มณี (3)* | 36,761 |  |  |
|  | ประชาธิปัตย์   | วีระ สุพัฒนกุล (2)* | 32,405 |  |  |
|  | กิจสังคม  | อุทัย ไชยานุวงศ์ (5) | 27,327 |  |  |
|  | ไม่สังกัดพรรค | เอกวัฒน์ เวชสิทธิ์ (7) | 13,557 |  |  |
|  | กิจสังคม  | สมพงศ์ ยุทธนา (6) | 12,851 |  |  |
|  | ชาติไทย  | ปรีชา สามัคคีธรรม (9) | 12,777 |  |  |
|  | ชาติประชาธิปไตย (พ.ศ. 2525)   | เปรม บุญเรือง (8) | 8,967 |  |  |
|  | สหชาติ   | พันตำรวจเอก โชคชัย ส่งเจริญ (11) | 5,276 |  |  |
|  | ไม่สังกัดพรรค | เทพ เทวรังษี (10) | 4,429 |  |  |
|  | ก้าวหน้า (พ.ศ. 2526)   | สุบัน สุวรรณรัตน์ (12) | 1,988 |  |  |
|  | ก้าวหน้า (พ.ศ. 2526)   | สามารถ เกตตะพันธ์ (13) | 1,863 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: กิจสังคม  ได้ที่นั่งจาก ประชาธิปัตย์  
: ประชาธิปัตย์   รักษาที่นั่ง
: ประชาธิปัตย์   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอหาดใหญ่, อำเภอสะเดา, อำเภอรัตภูมิ, อำเภอนาทวี, อำเภอสะบ้าย้อย และ กิ่งอำเภอนาหม่อม
| ผลการเลือกตั้งสมาชิกสภาผู้แทนราษฎร เขต 2 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสงขลา> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสงขลา> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดสงขลา> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดสงขลา> % | ผลการเลือกตั้งสมาชิกสภาผู้แทนราษฎร เขต 2 จังหวัดสงขลา> ± |
| --- | --- | --- | --- | --- | --- |
|  | กิจสังคม  | จ่าสิบตรี อนันต์ เรืองกูล (5)* | 39,712 |  |  |
|  | ประชาธิปัตย์   | ไสว พัฒโน (1)* | 39,223 |  |  |
|  | ประชาธิปัตย์   | นฤชาติ บุญสุวรรณ (2) | 38,802 |  |  |
|  | กิจสังคม  | จ่าสิบตำรวจ สมบัติ ปัญญาพฤกษ์ (7) | 29,055 |  |  |
|  | ประชาธิปัตย์   | ประสาท เถกประสิทธิ์ (3) | 26,573 |  |  |
|  | ชาติไทย  | สิริชัย หมื่นจร (8) | 17,870 |  |  |
|  | กิจสังคม  | ชำนาญ บุญศรี (6) | 15,261 |  |  |
|  | ชาติไทย  | ถาวร ทองโชค (9) | 10,568 |  |  |
|  | ประชาเสรี   | ถาวร กุลนิล (4) | 6,516 |  |  |
|  | สังคมประชาธิปไตย (พ.ศ. 2525)   | วิภพ แก้วโชติ (12) | 3,099 |  |  |
|  | ไม่สังกัดพรรค | เลื่อง บูรณเพชร (10) | 2,200 |  |  |
|  | ประชากรไทย  | อารีย์ พงษ์พยอม (11) | 1,465 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: กิจสังคม  รักษาที่นั่ง
: ประชาธิปัตย์   รักษาที่นั่ง
: ประชาธิปัตย์   ชนะที่นั่ง (เขตเลือกตั้งใหม่)
ดูเพิ่ม

จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสตูล พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง